CELEX: 32017R0647
Language: sk
Date: 2017-04-05 00:00:00
Title: Vykonávacie nariadenie Komisie (EÚ) 2017/647 z 5. apríla 2017, ktorým sa prijímajú mimoriadne podporné opatrenia pre poľský trh s bravčovým mäsom, ktoré sa týkajú určitých prasníc a iných ošípaných zabitých od 1. augusta do 30. novembra 2016

6.4.2017   
            
            
               SK
            
            
               Úradný vestník Európskej únie
            
            
               L 92/41
            
         VYKONÁVACIE NARIADENIE KOMISIE (EÚ) 2017/647
   z 5. apríla 2017,
   ktorým sa prijímajú mimoriadne podporné opatrenia pre poľský trh s bravčovým mäsom, ktoré sa týkajú určitých prasníc a iných ošípaných zabitých od 1. augusta do 30. novembra 2016
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 220 ods. 1 písm. a),
   keďže:
   
               (1)
            
            
               Poľsko v období od 1. augusta do 30. septembra 2016 potvrdilo a oznámilo Komisii výskyt viacerých ohnísk afrického moru ošípaných spojených s ľudským faktorom. Epidémia bola mimoriadne závažná, pretože šírenie vírusu sa potvrdilo vo viacerých chovoch domácich ošípaných na pomerne veľkej zemepisnej ploche.
            
         
               (2)
            
            
               Poľsko okamžite prijalo potrebné opatrenia pre zdravie zvierat v súlade so smernicou Rady 2002/60/ES (2), ktorou sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. Konkrétne Poľsko prijalo kontrolné, monitorovacie a preventívne opatrenia v súlade s vykonávacím rozhodnutím Komisie 2014/709/EÚ (3) zmeneným vykonávacími rozhodnutiami Komisie (EÚ) 2016/1236 (4), (EÚ) 2016/1372 (5), (EÚ) 2016/1405 (6) a (EÚ) 2016/1900 (7) a zriadilo ochranné pásma a pásma dohľadu v súlade s vykonávacími rozhodnutiami Komisie (EÚ) 2016/1367 (8) a (EÚ) 2016/1406 (9).
            
         
               (3)
            
            
               Okrem toho s cieľom zabrániť šíreniu afrického moru ošípaných a ďalšiemu narušeniu obchodu v Poľsku a zahraničí Poľsko v príslušných oblastiach prijalo niekoľko ďalších preventívnych opatrení. Konkrétne išlo o podrobenie pohybu a prepravy ošípaných prísnejším opatreniam dohľadu a zavedenie obmedzení ich predaja na domácom trhu nad rámec tých, ktoré sa zaviedli vykonávacím rozhodnutím 2014/709/EÚ.
            
         
               (4)
            
            
               Vďaka týmto opatreniam sa Poľsku podarilo zabrániť ďalšiemu šíreniu ochorenia. Vo všetkých predmetných chovoch sa únijné a vnútroštátne zdravotné opatrenia uplatňovali do 18. novembra 2016.
            
         
               (5)
            
            
               Poľsko informovalo Komisiu, že tieto opatrenia zasiahli veľmi veľa chovov ošípaných a príslušní chovatelia utrpeli straty príjmov, na ktoré sa nevzťahuje finančný príspevok Únie podľa nariadenia Európskeho parlamentu a Rady (EÚ) č. 652/2014 (10). Komisia dostala 4. novembra 2016 formálnu žiadosť Poľska o čiastočné financovanie určitých výnimočných podporných opatrení podľa článku 220 ods. 3 nariadenia (EÚ) č. 1308/2013.
            
         
               (6)
            
            
               Pokiaľ ide o ošípané chované v dotknutých oblastiach, podpora by sa mala poskytnúť len na zabité zvieratá. Výška pomoci, ktorá sa má vyplatiť na zabité zvieratá, by mala byť vyjadrená ako suma na kilogram a na obmedzený počet zvierat. Výška pomoci by sa mala stanoviť s prihliadnutím na ceny získané Poľskom, ako aj na informácie z faktúr o cenách skutočne vyplatených chovateľom z oblastí, ktorých sa opatrenia v oblasti zdravia zvierat týkajú.
            
         
               (7)
            
            
               Vzhľadom na informácie, ktoré poskytlo Poľsko, by sa mal stanoviť maximálny počet zvierat oprávnený na financovanie na základe žiadosti prijatej od daného členského štátu.
            
         
               (8)
            
            
               V záujme predchádzania dvojitému financovaniu by sa vzniknuté straty nemali kompenzovať zo štátnej pomoci alebo z poistenia a pomoc by sa mala obmedziť na oprávnené zvieratá, v prípade ktorých nebol poskytnutý žiadny finančný príspevok Únie podľa nariadenia (EÚ) č. 652/2014.
            
         
               (9)
            
            
               Malo by sa stanoviť, aby príslušné poľské orgány prijali všetky potrebné opatrenia a vykonali všetky požadované kontroly a náležite o nich informovali Komisiu. Súčasťou týchto kontrol by mali byť najmä ex ante kontroly oprávnenosti a správnosti žiadosti o poskytnutie pomoci.
            
         
               (10)
            
            
               Rozsah a trvanie výnimočných opatrení na podporu trhu stanovených v tomto nariadení by sa mali obmedziť na mieru, ktorá je na podporu trhu nevyhnutne potrebná. Výnimočné opatrenia na podporu trhu by sa najmä mali vzťahovať iba na ošípané v chovoch, ktoré sa nachádzajú v príslušných vymedzených oblastiach, na ktoré sa vzťahujú opatrenia v oblasti zdravia zvierat stanovené v právnych predpisoch Únie a Poľska súvisiace s výskytom ohnísk afrického moru ošípaných v období od 1. augusta do 18. novembra 2016.
            
         
               (11)
            
            
               V dotknutých oblastiach sa po niekoľko týždňov uplatňovali obmedzenia pohybu a prepravy ošípaných, čo viedlo k narušeniu trhu, výraznému zníženiu cien a stratám pre chovateľov, ako aj k značnému nárastu hmotnosti zvierat, čím sa ich životné podmienky stali neprijateľnými. Opatrenia stanovené v tomto nariadení by sa preto mali vzťahovať na zvieratá dodané na bitúnok od 1. augusta do 30. novembra.
            
         
               (12)
            
            
               V záujme riadnej rozpočtovej správy týchto výnimočných opatrení na podporu trhu a včasných platieb chovateľom by sa nemal uplatňovať článok 5 ods. 2 delegovaného nariadenia Komisie (EÚ) č. 907/2014 (11) a platby Poľska príjemcom po 30. septembri 2017 by nemali byť oprávnené na čiastočné financovanie Úniou.
            
         
               (13)
            
            
               Poľské orgány by mali Komisiu informovať o zúčtovaní platieb, aby Únia mohla vykonať finančnú kontrolu.
            
         
               (14)
            
            
               Keďže obmedzenia spojené s výskytom ohnísk afrického moru ošípaných nadobudli v príslušných oblastiach účinnosť v rôzne dni a toto nariadenie nestanovuje konečný termín na predkladanie žiadostí o poskytnutie pomoci, je vhodné považovať dátum nadobudnutia účinnosti tohto nariadenia za dátum uvedený v článku 29 ods. 4 delegovaného nariadenia (EÚ) č. 907/2014.
            
         
               (15)
            
            
               S cieľom zaistiť bezodkladné vykonávanie týchto opatrení Poľskom by toto nariadenie malo nadobudnúť účinnosť tretím dňom po jeho uverejnení v Úradnom vestníku Európskej únie.
            
         
               (16)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   1.   Poľsku sa povoľuje udeľovanie pomoci chovateľom v sektore bravčového mäsa, ktorých chovy boli podrobené opatreniam v oblasti zdravia zvierat na kontrolu afrického moru ošípaných a nachádzajú sa v tých častiach Poľska, ktoré sú uvedené v legislatíve Únie a Poľska uvedenej v prílohe. Pomoc sa poskytne len v súvislosti so zabíjaním týchto zvierat:
   
               a)
            
            
               prasnice patriace pod číselný znak KN 0103 92 11;
            
         
               b)
            
            
               ostatné ošípané patriace pod číselný znak KN 0103 92 19;
            
         2.   Pomoc uvedená v odseku 1 sa poskytne, iba ak sú splnené tieto podmienky:
   
               a)
            
            
               zvieratá boli chované v oblastiach Poľska uvedených v odseku 1 a podliehali určitým obmedzeniam predaja z dôvodu afrického moru ošípaných v akomkoľvek období od 1. augusta 2016 do 18. novembra 2016;
            
         
               b)
            
            
               zvieratá boli prítomné v jednej z oblastí uvedených v odseku 1 k dátumu, keď sa na ňu začalo vzťahovať obmedzenie, alebo sa v týchto oblastiach narodili a chovali po tomto dátume.
            
         
               c)
            
            
               zvieratá boli zabité v období od 1. augusta 2016 do 30. novembra 2016;
            
         
               d)
            
            
               chovateľ, ktorý požiada o pomoc (ďalej len „žiadateľ“) nemá pri tých istých zvieratách nárok na štátnu pomoc, poistné plnenie ani pomoc financovanú príspevkom Únie podľa nariadenia (EÚ) č. 652/2014.
            
         Článok 2
   1.   Výška pomoci v prípade prasníc uvedených v článku 1 ods. 1 písm. a) predstavuje 0,34 EUR na kilogram hmotnosti jatočného tela.
   2.   V prípade ostatných ošípaných uvedených v článku 1 ods. 1 písm. b) sa pomoc vypočíta na kilogram z cenového rozdielu medzi cenou, ktorú nahlásilo Poľsko za oblasť, v ktorej sa nachádza chov daného chovateľa, za príslušný týždeň dodania ošípaných na bitúnok, a cenou skutočne vyplatenou chovateľovi podloženou faktúrou. Pomoc na kilogram nepresiahne tieto sumy:
   
               a)
            
            
               0,23 EUR na kilogram na ošípané s jatočnou hmotnosťou 93 kilogramov alebo menej;
            
         
               b)
            
            
               0,34 EUR na kilogram za ošípané s jatočnou hmotnosťou nad 93 kilogramov, ale najviac 105 kilogramov;
            
         
               c)
            
            
               0,46 EUR na kilogram za ošípané s jatočnou hmotnosťou nad 105 kilogramov.
            
         Článok 3
   1.   Poľsko prijme všetky potrebné opatrenia vrátane podrobných administratívnych kontrol a kontrol na mieste v súlade s článkami 58 a 59 nariadenia Európskeho parlamentu a Rady (EÚ) č. 1306/2013 (12) na zaistenie súladu s podmienkami stanovenými v tomto nariadení. Poľsko overí najmä:
   
               a)
            
            
               oprávnenosť žiadateľa;
            
         
               b)
            
            
               pri každom oprávnenom žiadateľovi množstvo a cenový rozdiel v zmysle článku 2 ods. 2;
            
         
               c)
            
            
               že žiaden oprávnený žiadateľ nedostal financovanie zo žiadneho iného zdroja na účely náhrady strát spojených so zabitím zvierat;
            
         
               d)
            
            
               že zvieratá, na ktoré sa poskytuje pomoc, spĺňajú podmienky spojené s obmedzeniami platnými v oblastiach uvedených v článku 1 ods. 1
            
         2.   Oprávneným žiadateľom, ktorí prešli administratívnou kontrolou, možno pomoc vyplatiť bez čakania na skončenie všetkých kontrol, najmä tých, ktoré sa týkajú žiadateľov vybraných pre kontroly na mieste.
   3.   V prípadoch, keď sa oprávnenosť žiadateľa nepotvrdila, finančná pomoc sa musí vrátiť a uplatnia sa sankcie.
   Článok 4
   1.   Výdavky sú oprávnené na čiastočné financovanie zo zdrojov Únie iba v prípade, keď ich Poľsko príjemcom vyplatí najneskôr do 30. septembra 2017.
   2.   Článok 5 ods. 2 delegovaného nariadenia (EÚ) č. 907/2014 sa neuplatňuje.
   Článok 5
   Únia poskytne čiastočné financovanie vo výške 50 % výdavkov Poľska na pomoc uvedenú v článku 1 a celkovo na maximálne 50 000 zvierat.
   Článok 6
   1.   Poľsko musí o opatreniach prijatých v súlade s článkom 3 Komisiu informovať najneskôr do 10 dní po nadobudnutí účinnosti tohto nariadenia.
   2.   Poľsko najneskôr do 30. októbra 2017 zašle Komisii podrobnú správu o vykonávaní tohto nariadenia, v ktorej uvedie podrobnosti o vykonávaní prijatých opatrení a vykonaných kontrolách v súlade s článkom 3.
   3.   Poľsko Komisiu informuje o zúčtovaní platieb.
   Článok 7
   Na účely článku 29 ods. 4 delegovaného nariadenia (EÚ) č. 907/2014 je určujúcou skutočnosťou pre výmenný kurz na sumy uvedené v článku 2 nadobudnutie účinnosti tohto nariadenia.
   Článok 8
   Pomoc uvedená v článku 1 sa považuje za mimoriadne opatrenie na podporu trhu v zmysle článku 4 ods. 1 písm. a) nariadenia (EÚ) č. 1306/2013.
   Článok 9
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. apríla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      (3)  Vykonávacie rozhodnutie Komisie 2014/709/EÚ z 9. októbra 2014 o opatreniach na kontrolu zdravia zvierat v súvislosti s africkým morom ošípaných v určitých členských štátoch a o zrušení vykonávacieho rozhodnutia 2014/178/EÚ (Ú. v. EÚ L 295, 11.10.2014, s. 63).
   
      (4)  Vykonávacie rozhodnutie Komisie (EÚ) 2016/1236 z 27. júla 2016, ktorým sa mení príloha k vykonávaciemu rozhodnutiu 2014/709/EÚ o opatreniach na kontrolu zdravia zvierat v súvislosti s africkým morom ošípaných v určitých členských štátoch, pokiaľ ide o zápisy týkajúce sa Estónska, Lotyšska, Litvy a Poľska (Ú. v. EÚ L 202, 28.7.2016, s. 45).
   
      (5)  Vykonávacie rozhodnutie Komisie (EÚ) 2016/1372 z 10. augusta 2016, ktorým sa mení príloha k vykonávaciemu rozhodnutiu 2014/709/EÚ o opatreniach na kontrolu zdravia zvierat v súvislosti s africkým morom ošípaných v určitých členských štátoch, pokiaľ ide o zápisy týkajúce sa Lotyšska a Poľska (Ú. v. EÚ L 217, 12.8.2016, s. 38).
   
      (6)  Vykonávacie rozhodnutie Komisie (EÚ) 2016/1405 z 22. augusta 2016, ktorým sa mení príloha k vykonávaciemu rozhodnutiu 2014/709/EÚ o opatreniach na kontrolu zdravia zvierat v súvislosti s africkým morom ošípaných v určitých členských štátoch (Ú. v. EÚ L 228, 23.8.2016, s. 33).
   
      (7)  Vykonávacie rozhodnutie Komisie (EÚ) 2016/1900 z 26. októbra 2016, ktorým sa mení príloha k vykonávaciemu rozhodnutiu 2014/709/EÚ o opatreniach na kontrolu zdravia zvierat v súvislosti s africkým morom ošípaných v určitých členských štátoch, pokiaľ ide o zápisy týkajúce sa Estónska, Lotyšska a Poľska (Ú. v. EÚ L 293, 28.10.2016, s. 46).
   
      (8)  Vykonávacie rozhodnutie Komisie (EÚ) 2016/1367 z 10. augusta 2016 o určitých ochranných opatreniach v súvislosti s africkým morom ošípaných v Poľsku (Ú. v. EÚ L 216, 11.8.2016, s. 26).
   
      (9)  Vykonávacie rozhodnutie Komisie (EÚ) 2016/1406 z 22. augusta 2016 o určitých ochranných opatreniach v súvislosti s africkým morom ošípaných v Poľsku a o zrušení vykonávacieho rozhodnutia (EÚ) 2016/1367 (Ú. v. EÚ L 228, 23.8.2016, s. 46).
   
      (10)  Nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (Ú. v. EÚ L 189, 27.6.2014, s. 1).
   
      (11)  Delegované nariadenie Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (Ú. v. EÚ L 255, 28.8.2014, s. 18).
   
      (12)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
   
      PRÍLOHA
      
         Oblasti Poľska uvedené v článku 1
      
      Oblasti Poľska vymedzené v tejto legislatíve Únie a Poľska:
      
                  a)
               
               
                  legislatíva Únie:
                  
                              —
                           
                           
                              Vykonávacie rozhodnutie Komisie (EÚ) 2016/1367 z 10. augusta 2016 o určitých ochranných opatreniach v súvislosti s africkým morom ošípaných v Poľsku (Ú. v. EÚ L 216, 11.8.2016, s. 26);
                           
                        
                              —
                           
                           
                              Vykonávacie rozhodnutie Komisie (EÚ) 2016/1406 z 22. augusta 2016 o určitých ochranných opatreniach v súvislosti s africkým morom ošípaných v Poľsku a o zrušení vykonávacieho rozhodnutia (EÚ) 2016/1367 (Ú. v. EÚ L 228, 23.8.2016, s. 46);
                           
                        
                              —
                           
                           
                              Časť III prílohy k vykonávaciemu rozhodnutiu Komisie 2014/709/EÚ z 9. októbra 2014 o opatreniach na kontrolu zdravia zvierat v súvislosti s africkým morom ošípaných v určitých členských štátoch a o zrušení vykonávacieho rozhodnutia 2014/178/EÚ (Ú. v. EÚ L 295, 11.10.2014, s. 63) zmenenému vykonávacími rozhodnutiami (EÚ) 2016/1236, (EÚ) 2016/1372, (EÚ) 2016/1405 a (EÚ) 2016/1900.
                           
                        
            
                  b)
               
               
                  legislatíva Poľska:
                  
                              —
                           
                           
                              Rozporządzenie nr 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).